Una conversa diferent\n- Què t'ha passat?\n- Sí, a tu; et noto diferent.\n- No sé de què em parles...\n- Et noto més... com ho diria, alegre, més content, més feliç. Què t'ha passat?\n- Tant se'm nota?\n- Home, estic acostumat a veure't d'una altre manera, com més tristot... i de cop i volta et veig molt diferent; així que no em diguis que no et passa res...\n- Podria ser pel somni...\n- Pel somni? Però quines burrades dius?\n- Fa molt de temps et vaig explicar un somni, el recordes?\n- En el seu moment ja et vaig dir que els somnis són això, somnis, i t'ho torno a dir.\n- Ja veig que tu no canviaràs mai... estic així perquè he trobat una persona com la d'aquell somni...\n- Una persona com la d'aquell somni?\n- Sí, una persona que quan la busco sempre la trobo al meu costat, una persona que es preocupa per mi, una persona que confia prou en mi com per explicar-me el que la preocupa, una persona que vol compartir la seva felicitat i la seva pena amb mi, una persona amb la que puc riure, i amb la que també podré plorar... una persona molt especial, una persona com la d'aquell somni. La diferència és que tinc la sort de gaudir-ne a qualsevol moment del dia, sense necessitat d'anar a dormir, i sense la por constant de despertar-me i que ja no hi sigui.\nEscriure mai ha estat el meu fort... em limito a fer el que puc per mirar de transmetre com em sento, i ja posats miro de fer-ho d'una manera diferent a l'habitual, ja sabeu que jo sóc diferent jeje\nHi haurà qui no entendrà res del que he escrit, ni el motiu pel que ho he fet, i també hi haurà qui mirarà de donar-li 2 o 3 lectures diferents, jo l'únic que puc dir és que estic molt feliç i content de poder viure el meu somni. Com tot somni encara no s'ha acomplert del tot, però la màgia dels somnis és aquesta, anar cremant etapes, a poc a poc, fins arribar al final del meu somni particular.\nAvui t'he dit que t'hauria d'haver dit moltes coses, i no ho he fet; ja saps que se'm fa difícil, no per mi, sinó per tu, perquè recordo el que em vas dir i no vull que sembli que et pressiono, potser aquest relat no és la millor manera de demostrar-ho però d'igual manera que tu m'expliques el que penses de mi, no em puc permetre jo fer el mateix?\nDes d'aquí només et puc dir que passi la mitjanit o no, jo et seguiré esperant fins que estiguis preparada, el perquè és ben simple, hi ha coses en aquesta vida per les que val la pena esperar el que faci falta i més, i el que tinc molt clar és que tu ets una d'elles. Em sembla que mai podré agrair prou totes les caramboles que s'han donat per a que pugués trobar una persona així, i és que hi ha coses que quan menys les busques abans les trobes...\nUn petó molt fort, sí a tu, ja saps qui ets ^^\nPublicat per 4catalonia a 1:45 3 comentaris:\nMolt més que un manga/anime\nEm vaig passar molt de temps sense actualitzar i ves per on, en poc més de dos dies dues actualitzacions, segurament perquè no m'agrada mostrar-me de la manera que semblo en el darrer missatge. Però tot i això tothom que em conegui un xic sabia que un dia o altre havia de caure una bloguejada sobre aquest immens manga/anime, Elfen Lied.\nQuè dir d'aquest manga/anime que la gent no sàpiga és molt complicat, excepte si no estàs gaire ficat en el tema o no has patit mai la meva menjada de tarro particular, jaja; però es farà el possible.\nLa història gira entorn una diclonius, que vindrien a ser humans de nova generació, amb banyes i una mena de braços invisibles a la vista humana, com s'ha dit no deixen de ser humans però en principi estan "creats" per a destruir-nos i sobreviure ells, no deixa de ser l'evolució natural, la mort dels febles i la supervivència dels forts...\nPerò en el nostre cas la Nyu/Lucy té una forta història al darrera, diríem que es torna com és gairebé per obligació, només cal veure com la tracta la humanitat per entendre com es pot tornar d'aquella manera, em sembla que en certa manera tots acabríem igual, alguns més extremats que d'altres però no m'agradaria patir tot el que arriba a patir ella.\nPer altre banda hi ha els altres protagonistes, en Kouta i en menor mesura la Yuka, almenys pel que fa a l'anime; en Kouta i la Yuka tenen una relació un xic peculiar (són cosins), ella està enamorada d'ell però ell s'enamora de la Lucy quan la coneix durant unes vacances.\nRealment és complicat explicar més coses sense destripar tota la història, història que comença passats 8 anys de la darrera trobada entre en Kouta i la Lucy. Amb la Lucy essent alliberada per algun desconegut del complex en el que es trobava confinada i anant a parar a la platja de Kamakura on per casualitats de la vida se la troben el Kouta i la Yuka; degut a la caiguda la Lucy perd la memòria i en el seu lloc apareix la Nyu (una doble personalitat), un personatge totalment oposat a la Lucy, almenys a primera vista, a mesura que avança l'anime i el manga es veu que realment la Lucy és molt cruel però la Nyu està molt present en la seva manera de ser, almenys pel que fa la seva relació amb el Kouta.\nEn Kouta per motius que no diré no recorda a la Lucy, i la Yuka no l'havia vist mai així que no deixa de ser curiós el desenvolupament de la història fins que en Kouta ho recorda tot.\nPodria passar-me una bona estona destripant la història però sincerament recomano molt llegir-se el manga (algun volum en català he traduït i hi ha tots els volums menys 3 capis, de moment, traduïts a l'anglès) i si us voleu decantar per l'anime dir-vos que no és del tot fidedigne al manga (el manga encara s'estava publicant), però també val molt la pena, la banda sonora és molt bona i bé... què us he de dir si en tinc els dvd's originals i ja els he vist 3 o 4 cops, el darrer avui mateix, jajaja, són 13 capítols i una OVA (que no aporta gaire la veritat) però no es fan gens pesats, al contrari. El darrer capítol és força "afectant", no em vull ni imaginar el que hagués passat si haguessin fet el final del manga, em sembla que m'hagués deshidratat, xD\nNomés afegir un apunt, hi ha gent que titlla l'anime de sanguinari, de nuesa gratuïta i de déu sap quantes coses més, hi ha nus, sí, hi ha sang per tot arreu, sí, però és que el manga és així, no podem criticar una cosa per ser fidedigne al manga, sincerament trobo tots aquests comentaris desafortunats i gratuïts, és com si ens posessim a veure bola de drac i diguessim que hi ha sang, a cas als mangues sortien flors i violes? Doncs amb aquest manga/anime passa exactament el mateix.\nAixí que si no teniu gaire cosa per fer el que resta de vacances doneu-li una oportunitat i digueu-me sincerament si vosaltres no faríeu el mateix que fa el Kouta al darrer capítol de l'anime, o en el seu defecte al que fa al manga; jo ja us ho dic ara, actuaria igual segurament, de fet quan un s'adona fins on pot arribar la humanitat a vegades es pregunta com tot pot funcionar d'aquesta manera.\nP.D: Jo també vull una Lucy a la meva vida, però no només al wow, jeje\nPublicat per 4catalonia a 1:55 Cap comentari:\nEtiquetes de comentaris: Anime/Manga\nFeia molt de temps que no escrivia per aquí, de fet segons les dates des de fa gairebé quatre mesos i m'han passat una pila de coses, positives i negatives, segurament més de les darreres, tot i que no m'agrada parlar gaire de com em sento avui he decidit fer una petita excepció.\nCom ja he dit no puc dir que tot el que m'ha passat sigui negatiu, per fi, després de 24 anys, he aconseguit superar la meva addicció, sí gent, tenia una addicció, segurament gens greu, però si algú la té o en té de caire similar (tabac, drogues i/o alcohol) sabrà la dificultat que porta superar-la. En el meu cas era mossegar-me les ungles, d'ençà que tinc memòria que ho havia fet a tota hora, i després d'un esforç titànic, i de proposar-m'ho per setmana santa, he aconseguit no mossegar-me les ungles, he de reconèixer que no ha estat fàcil, però de tot el que portem d'any no hi ha res que m'hagi produït més alegria que això, d'altre banda potser és una mica trist.\nPerò com he dit de coses bones poques, la universitat i la vida ja s'encarreguen de recordar-me que el món no és tan maco com un es pensa.\nLa universitat per motius evidents, no hi ha manera d'acabar-la, i realment al final un s'acaba preguntant si és això el que vol fer, la veritat és que estic fet un embolic; però al final he arribat a la conclusió de que la universitat no és el problema (central), el problema és que no sé què faig o què vull fer; potser és una mica tard però jo vaig al meu ritme.\nPer si amb els estudis no en tingués prou, en la part que en diem vida, la veritat és que aquest any és per oblidar i no és que tot m'hagi passat a mi directament. No puc dir que sóc infeliç, perquè seria mentir, però tampoc puc dir que sigui feliç. La veritat és que aquests mesos he vist de tot, gent que m'ha decebut (alguns dol més que d'altres), gent que m'ha sorprès (pocs) i sobretot, he descobert, un cop més (perquè em sembla que ho descobreixo cada dos per tres), que si no començo a canviar una mica em quedaré més sol que el ninot més lleig de la botiga, jeje. Segurament al final em passa igual que a la majoria dels protagonistes dels animes o mangues que segueixo, que davant la pregunta de què els fa més por, la majoria contesten o pensen, la soledat; és probable que a mi em passi el mateix. I tal i com diu la darrera protagonista de l'anime que he mirat, és molt trist estar sol; suposo que de tant en tant m'entra la neura de sentir-me sol...\nEl que em conegui un xic sabrà que mai parlo d'aquestes coses, de fet no m'agrada parlar de les coses que em passen (la gent té problemes més importants a la vida que no pas els meus), així que podeu estar satisfets de poder ser testimonis d'aquesta bloguejada.\nBé, escrita la parrafada i per què negar-ho, la desfogada, em despedeixo, espero que per tornar amb millors moments; si ja ho penso sempre que segons quines coses no es poden mirar abans d'anar a dormir que llavors em poso a rumiar i sempre acabo fet una merda; sort n'hi ha que encara ser controlar-me una mica l'autodestrucció, jejeje.\nP.D: Enteneu ara el títol del missatge?\nPublicat per 4catalonia a 2:37 1 comentari:\nLa gent marxa, però volem que ens oblidi?\nAhir vaig estar mirant el capítol 10 de la 4a temporada de One Tree Hill, sí sóc un tio que mira sèries d'aquesta mena ^_^\nTot el capítol gira entorn a les decisions que ha pres un dels protagonistes al llarg de la sèrie, el subjecte en qüestió en aquest capítol es troba en una situació en la que es qüestiona el que podia haver passat si no hagués pres les decisions que va prendre en el passat, doncs sovint no li han portat tota la felicitat que esperava.\nJo em quedo amb l'eix central del capítol, què hauria passat si no hagués fet tal cosa, i si enlloc de fer el que vaig fer hagués fet una altra cosa?\nEl protagonista es pregunta en un moment donat perquè a totes les persones bones que coneix només els passen que desgràcies. I arriba un punt en que es qüestiona si realment val la pena anar pel món fent les coses de manera "correcta". Arribats a aquest punt és quan, al llarg del capítol, veiem com han influït les seves decisions en les vides dels altres, i com serien aquestes vides sense les seves decisions, en poques paraules, li mostren el que podia haver estat, per a que avaluï si realment li hagués sortit més a compte no haver pres les decisions que havia pres.\nLa pregunta que es fa el protagonista al principi segurament tothom se l'ha fet algun cop a la vida, si fent les coses bé només tinc que problemes, perquè no les faig malament?\nDe respostes n'hi pot haver un munt, però jo penso que cadascú ha d'actuar com creu convenient d'acord als seus principis, ni bé ni malament, simplement com lliurement ha escollit actuar, encara que les conseqüències siguin dolentes almenys haurem triat el nostre camí i estarem tranquils amb nosaltres mateixos. Com és normal, sempre que es prenen decisions hi ha conseqüències, però la por a aquestes no ens pot treure la llibertat d'escollir i tirar endavant.\nQuè vull dir amb tota la parrafada i la imatge? La gent sempre se'n va, això és innegable, però a les nostres mans està decidir si volem que ens oblidin o que ens recordin; d'igual manera està a les nostres mans decidir si volem tenir ni que sigui un petit paper en la construcció de la vida dels altres. No es pot negar que potser actuant d'una altra manera alguna cosa hauria canviat però també hem de pensar que nosaltres i la gent que ens envolta som com som degut a les decisions que hem anat prenent en el passat; potser un canvi de decisió no hagués estat tan bo com ens pensem, si no us ho creieu mireu el capítol i m'entendreu :P\nDiria que per avui ja n'hi ha prou, que feia força temps que no escrivia res i ja m'estic esgotant, apart de que tinc ganes de fer una partideta al WOW ^_^\nP.D: Darrerament no em puc queixar de les conseqüències de les meves decisions, potser per això no estic tan fatalista, jajaja\nPublicat per 4catalonia a 16:09 3 comentaris:\nLa vida no s'atura\nFeia molts dies que no escrivia, però no he tingut gaire temps d'escriure, i quan tenia temps no en tenia ganes, així que una cosa per l'altre això ha quedat mig oblidat fins avui.\nLa veritat és que han passat força coses aquest darrer mes i mig. El gener el vam acabar confirmant el que ja es veia a venir, m'he quedat a dues assignatures de donar per acabada la part "teòrica" de la carrera, així que ara toca donar el màxim d'un mateix per intentar aprovar-les d'una vegada i començar el setembre amb el projecte de final de carrera com a única cosa pendent; per així regalar-me per nadal/reis d'aquest any el títol i el començament d'una nova vida.\nPer si amb això no en teníem prou, a la família vam tenir un petit ensurt, res greu pel que sembla, però encara no ho podem saber del cert; a veure si un dia d'aquests ens donen la bona notícia i almenys podem marxar de setmana santa més tranquils. Pels que em coneguin, no és ningú dels que viu a casa meva, sinó el meu tiet de Canovelles.\nJa veieu, alegries no gaires, de fet diria que cap ni una, perquè el que sí que té un aficionat i seguidor del Barça és que tan bon punt sembla que anem cap amunt com de cop i volta ens fotem la gran patacada i tornem a on érem; bon partit a Glasgow, miracle contra el València i patacada amb els "colchoneros". Molta gent ja sap que amb el Barça jo sóc dels primers que tira la tovallola i per tant tampoc us sorprendreu si dic que tinc la impressió de que aquest dimarts contra el Celtic patirem, de fet no hi ha cap partit que el Barça tingui de cara en el que no patim i estic convençut que contra el Celtic no serà l'excepció.\nI bé, un tema de rabiosa actualitat. Aquesta setmana que ve es produirà l'enèsima posta en escena de la farsa electoral, tots guanyen i ningú perd, de fet el que en diríem perdre, sempre perdem els ciutadans, tan els que anem a votar com els que no, perquè guanyi qui guanyi la nostra vida mai canvia a millor, l'única vida que canvia és la dels que tenen la sort d'ocupar les butaques, unes butaques que per cert rarament ocupen, i jo em pregunto, no podem fer nosaltres com els mexicans?\nQue què fan els mexicans? Doncs tots els que no van a les sessions del parlament no cobren, al capdavall és la feina dels polítics i cobren per fer-la, jo si no vaig a la feina rebo una trucada en la que em diuen que ja no cal que hi torni, i si no he treballat en tot el mes no cobraré, perquè ells han de ser diferents, i més quan cobren del que paguem nosaltres?\nDit això, poca cosa em queda per comentar; potser que tal i com vaig dir a la post data del darrer missatge em vaig tirar a la piscina i diguem que la resposta ha estat molt ambigua, però em sento molt millor havent-ho fet.\nSense res més a dir, i fart de sentir la música del que suposo que deu ser el sant del meu barri us deixo fins a una propera actualització, fins la propera!\nP.D: Demà vaig a veure La Traviata a Granollers, a veure si en una propera actualització us comento com va anar la meva primera experiència amb l'òpera, no és ben bé així, però quasi.\nPublicat per 4catalonia a 23:26 2 comentaris:\nAquelles coses que fem i mai oblidem\nFins fa una estona estava parlant amb un bona amiga, potser m'excedeixo amb el qualificatiu, doncs sempre he dit que per mi els amics costen de trobar, la gent té molts coneguts, però amics amics, mai he considerat que la gent en tingui molts, que consti que em puc equivocar.\nAl que anava, doncs estava parlant amb ella i de cop no sé com he acabat parlant de les burrades que havia fet durant la meva època "infantil" i/o "juvenil"; i com que feia dies que no escrivia res al bloc doncs he decidit parlar una mica d'alguns d'aquests moments.\nQuan era petit (a la guarderia) ja apuntava maneres, els de casa diuen que tota persona que s'acostava a l'Astrid patia la meva ira, en forma de bufetades, mossegades i d'altres actes "bandàlics", de fet el meu pobre pare em venia a buscar tard expressament per a que les mares no li fotessin crits; de l'Astrid no en vaig saber res més fins que vaig anar a l'institut, el que no deixa de ser curiós, però deu nidó com la vam liar a Itàlia durant el viatge del batxillerat, el Xavi ho sap, jajaja. En la meva època de guarderia ja vam tenir els primers contactes amb el Xavi, contactes al peu de la lletra, una dent seva n'era la prova, així com els nostres respectius caps, jajaja.\nJa a l'escola, i durant el 3r curs va aparèixer el Dani, vingut de Viladrau, amb ell ha estat potser amb el que l'he liat més, si més no amb el que més records tinc. Vaig ser l'agraciat (en un poble al nou no se'l volia al costat, i menys sent un noi!) amb la seva companyia a l'aula fins que se'ns va separar per xerraires. En aquells moments el Dani ja s'havia destapat com una màquina de fotre mastegots a la que algú li tocava les ulleres, i jo ja havia adquirit, o polit, el meu art de deixar anar fresques, sovint potser una mica massa dures; així que fèiem un bon tàndem; als dos ens deien poques coses, a un per por a un mastegot i a l'altre per por a un moc. El moment més clar es produeix quan em presento a classe amb ulleres, això era a 5è, i ningú es va atrevir a fer-ne cap comentari, ja us podeu imaginar el perquè.\nDurant l'institut vam tenir els nostres moments també, però sobretot en un viatge de fi de curs a Menorca (en Xavi també hi era); memorable el bany en pilotes a la platja i la posterior cursa en busca de la roba per part del Dani, no hi havia pudor... No menys memorable el moment futbolí enmig de la carretera en plena nit, i és que si no hi havia llum on volien que el poséssim? I el que per mi s'emporta la palma és el dia en que el Dani i un servidor es planten al port de Maó i es proposen descollar una cabina, situada enfront de la comissaria de policia; ens vam quedar a 1 o 2 tornillos, ens vam quedar sense diners, i és que trucar a la Laia valia pasta i no tenia peles ja! Van passar més coses però tampoc vull que sembli que sóc un tros d'animal sense escrúpols, jajaja.\nDe fet quan ens ajuntem amb el Dani semblem dos iaios parlant de la seva època a la mili, tenim tantes coses per explicar-nos que ens podem passar hores només parlant de les burrades que fèiem i he de dir que mai he rigut tan com aquell dia a Cervera (farà 3 o 4 anys ja), diria que per contra la Cèlia i la Teresa mai es deuen haver avorrit tant, jajaja; aquella és una història que ja vaig explicar en un altre missatge si no m'erro.\nI ja per acabar, qui no recorda el seu primer amor; no em posaré a dir tot el que va representar per mi en dues etapes diferents de la meva vida. Una noia increïble, amb la que em vaig escriure un fotimer de mails (encara els tinc, xD), una noia amb la que vaig passar potser els millors dies de la meva llarga estada a l'institut.\nRecapitulant, potser sempre he estat una mica cabroncete, però potser més psicològic que no pas físic, de fet no m'he pegat mai amb ningú, almenys que recordi, en canvi sí que he deixat suau a més d'un, això sí, sempre a la cara, i és que si una cosa és lletja és criticar per l'esquena... Abans d'acabar, un record al Xavi i al Dani, tot i que ens veiem poc sabeu que sou els meus millors amics.\nApa gent ens veiem!\nP.D: Per enèsim cop, i espero que definitiu, he decidit arriscar-me, el pitjor ja ho estic patint ara, així que tampoc em vindrà de nou ^_^\nPublicat per 4catalonia a 2:20 3 comentaris:\nSembla una pregunta molt tòpica però darrerament hi penso força en això. I és que tinc alguns amics/coneguts que sembla que visquin en un altre món, que ni de broma s'assembla al món en el que visc jo.\nAlguns ja tenen pis propi, d'altres han muntat negocis, i en queda algun que fins i tot es permetrà el luxe de marxar a la Xina durant un any per a aprendre l'idioma, i si tot va segons el previst muntarà un negoci allà; en moments així em miro a mi i penso què faré jo quan acabi la carrera, un fet que s'espera aconseguir en menys d'un any.\nÉs en moments com aquests quan m'adono que no en tinc ni idea, visc tan el moment que mai m'he parat a pensar què faré quan acabi, el que tinc molt clar és el que no faré, que no és altre cosa que la carrera superior d'informàtica, en tot cas l'única cosa prevista és, a nivell d'afició, estudiar Història, però això no resol gaire la meva pregunta. Hauré de seguir rumiant i qui sap si la millor solució no és llençar-se a la piscina i fer com l'amic "xinès", encara que no sigui per anar allà.\nCanviant força de tema... Cada any per aquestes dates ens fem propòsits per l'any vinent, i, en teoria, hauríem de mirar si s'han complert els de l'any que acabem; doncs bé, cada any la meva llista és similar, per tant és fàcil deduir que pocs propòsits aconsegueixo fer-los realitat, tot i això, l'ésser humà ha de viure de somnis així que no defallirem i aquest any tornarem a fer la "mini" llista; en destaco per damunt de tot la meva "eterna" recerca d'una parella i l'etern propòsit d'acabar la carrera, aquest any sí que diuen!\nSense gaires coses més a dir, només desitjar-vos un Bon Nadal i una bona entrada d'any. També dir-vos que espero que us portin "cosa bona" per reis, ni que sigui una abraçada, penseu que no sempre el regal més car és el més apreciat ^_^\nP.D: No voldria deixar de dir que també espero poder recuperar l'amistat quasi extingida de certa persona, què carai, de la millor amiga que he tingut mai.\nPublicat per 4catalonia a 1:04 2 comentaris:\nI aquest sóc jo...\nBloc d'en wolffan\nBloc de l'Àvals\nBloc de la Laurichi\nPàgina Web d'Apple


B&B Antica Pergola Sammichele di Bari Itàlia - Ofertes d'hotels amb els MILLORS DESCOMPTES EN LÍNIA\nVia Roma 121, Sammichele Di Bari, Sammichele di Bari, Itàlia, 70010 - Veure al mapa\nMés informació sobre B&B Antica Pergola\nConvenientment situat a Sammichele di Bari, B&B Antica Pergola és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, B&B Antica Pergola és compromet a que la seva estada sigui el més còmoda possible. Els clients de l'hotel poden gaudir de servei de bugaderia.\nGaudiu de les comoditats d'alta gama com ara calefacció, escriptori, balcó/terrassa, aparell de televisió, aparell de televisió LCD/pantalla de plasma per tal de relaxar-vos després d'un cansat dia. L'hotel ofereix meravelloses instal.lacions d'oci com parc infantil, jardí que faran de la vostra estada una experiència inoblidable. B&B Antica Pergola és un lloc ideal d'estada pels viatgers que busquin encant, comfort i facilitat a Sammichele di Bari.


Construccions Carulla en projectes d’envergadura – Construccions Carulla\npedra, pedra. enllosats, rustic, Sin categoría\nObra integral: de Casa Pairal a casa de Turisme Rural.\nCom a especialistes en pedra i construcció, i amb la vocació d’oferir un servei integral al nostre client Construccions Carulla ha desenvolupat durant els últims anys obres integrals de restauració i reformes de diversa envergadura i complexitat.\nPer exemple, actualment estem treballant en la transformació completa d’una gran casa senyorial al cor de Catalunya, per a que pugui ser explotada com a un allotjament de turisme rural d’alta qualitat.\nÉs una obra gran i complexa, que necessita d’un bon equip de professionals per a ser desenvolupada com cal. Construccions Carulla és l’encarregada de tirar endavant tota l’obra en el seu conjunt.\nDurant les diverses fases de construcció de l’obra s’estan portant a terme treballs molt diversos, com ara:\nEstructures de bigues metàl·liques.\nCoordinació en la construcció i climatització de la zona d’”spa” i de la piscina coberta, etc.\nNo cal dir que Construccions Carulla, a mes a mes de desenvolupar els treballs de construcció generals, aporta a tot el projecte els seus coneixements en quant a col·locació de pedra i acabats personalitzats.\nTenir experiència contrastada és necessari per afrontar amb garanties aquest tipus de projectes, i poder complir amb les expectatives del client mes exigent.\nA Construccions Carulla de Sant Guim de Freixenet som especialistes en la col·locació i construcció amb pedra, però avui em volgut mostrar-vos, amb imatges, la nostra capacitat d’execució d’obres.\nSi en voleu més informació podeu visitar el nostre blog, així com la nostra pàgina oficial a FaceBook. D’aquesta forma estareu informats en tot moment sobre la nostra activitat\n23 Setembre, 2016 27 Setembre, 2016 Construccions Carulladestacat, obra, pedra, piscina, rustic, turisme rural\nAnterior Entrada anterior: Combinacions de pedra amb altres materials nobles.\nSegüent Entrada següent: Usos creatius per la pedra en construcció.


News of the World suspèn un redactor en cap per punxar telèfons - comunicació21\nNews of the World suspèn un redactor en cap per punxar telèfons\nRedacció|2011-01-07T12:57:34+01:007 gener 2011|Comunicació21\nEl dominical britànic The News of the World ha suspès temporalment del seu càrrec al redactor en cap Ian Edmonson, adjunt a la direcció, després de ser acusat de punxar telèfons per destapar notícies.\nPer ara, el diari no ha especificat la identitat de la persona suspesa, però la BBC apunta a Edmonson, redactor en cap de notícies i fins al Nadal adjunt de l’actual director del rotatiu, Colin Myler. La cadena pública britànica va afegir que la sanció té a veure amb l’acusació de l’actriu Sienna Miller de què s’havia intervingut el seu telèfon. No es tracta, però, d’un cas aïllat. Són diverses les persones que han denunciat The News of the World per violació de la privacitat.\nEl dominical ja va patir un episodi similar el 2007, quan l’aleshores responsable de la informació sobre la casa reial, Clive Goodman, va ser empresonat per accedir a missatges telefònics. Es va demostrar que havia interceptat missatges de veu d’ajudants de membres de la casa reial britànica amb l’ajuda d’un detectiu privat.\nAquell cas va provocar la dimissió del director, Andy Coulson, que va negar estar al corrent de les malifetes de Goodman i que actualment és el director de comunicacions del primer ministre David Cameron. Per la seva part, el dominical va assegurar que es va tractar d’un cas aïllat, però els treballadors mantenen que és una pràctica generalitzada del rotatiu.


BarcelonaL'assassinat de Pedro Álvarez, el jove que el 15 de desembre del 1992 va rebre un tret al cap que el va matar a l'Hospitalet de Llobregat, quedarà impune i no tindrà conseqüències per al policia investigat com a presumpte autor. L'última oportunitat ha acabat amb un cop de porta. L'Audiència de Barcelona ha rebutjat reobrir el cas, com ja havia fet el jutge de l'Hospitalet, perquè considera que ha prescrit per al principal sospitós de cometre el crim. El 1992 la Policia Nacional va detenir un dels seus agents, José Manuel Segovia, per l'assassinat d'Álvarez. Però va passar pocs dies a la presó perquè la jutge María José Magaldi el va deixar en llibertat i el 1995 va arxivar la causa. Entre el 1997 i el 2000 es va reobrir quan la Guàrdia Civil va assumir la investigació. Segovia sempre ha sigut l'únic investigat pel cas, però mai se l'ha arribat a jutjar ni es farà.


Confederació Sindical Internacional | Acció Solidària Contra l'Atur\nLa fundació Acció Solidària Contra l’Atur se suma de manera activa a participar als actes que ha organitzat la Plataforma pel Treball Decent i de la qual en formen part pels dies 6 i 7 d’Octubre:\nPer a l’acte del dia 06/10 l’aforament és limitat i cal reserva prèvia. Es pot seguir en directe per streaming.\nLa Jornada Mundial pel Treball Decent està promoguda arreu del món cada 7 d’octubre per l’Organització Internacional del Treball (OIT) i per la Confederació Sindical Internacional (CSI) . Enguany ve emmarcada pel drama de la pandèmia del coronavirus i per les seves dramàtiques conseqüències en el món del treball. Si abans ja hi havia moltes persones en risc de perdre el seu lloc de treball o en condicions molt precàries, ara són moltes més les afectades, sobretot les que fan les feines menys qualificades.\nA l’hora de buscar una sortida a la situació, com entitats d’Església, posem al centre de les nostres preocupacions les persones i les famílies. Al món hi ha prous recursos perquè tothom pugui viure dignament, la qüestió és com es reparteixen perquè tothom pugui viure i arribar a finals de mes en condicions dignes.\nLa globalització i el desenvolupament tecnològic ja havien obert un intens debat sobre el futur del treball i sobre si la creació de nous llocs de treball compensaria la previsible destrucció de molts dels actuals. Ara amb les conseqüències de la pandèmia s’obren encara més interrogants. Amb tot, des de ETD volem seguir apostant per la solidaritat i la fraternitat com a criteris bàsics en les relacions socials i institucionals. Per això creiem que:\nCal recuperar i educar el sentit del bé comú en la nostra societat i reivindicar el paper de la política, exercida amb honestedat i transparència, per poder revitalitzar un nou contracte social. Cal buscar el bé comú amb consens.\nLa crisi econòmica que porta la pandèmia s’ha d’afrontar evitant que els costos recaiguin, com sempre, sobre els més febles. El capital ha d’assumir-ne la part principal evitant reduccions de sous o retallades de despesa social.\nL’economia productiva ha de crear més treball decent i sostenible, s’ha de repartir millor la feina que hi ha, reduint la jornada laboral. A l’hora cal invertir més en formació per capacitar i reciclar professionalment les persones.\nLa cura de les persones dependents reclama més atenció: cal destinar-hi més recursos, personals i materials, essent una font d’ocupació.\nCal avançar envers un sou mínim de 1.166 €/mes (60% del sou mitjà) i facilitar la conciliació laboral. Igualment, caldria potenciar l’economia social.\nLa pandèmia fa urgent una regularització dels “sense papers” via extraordinària que els faci possible un treball decent. També cal donar respostes humanes als joves ex-tutelats que, a partir dels 18 anys, resten al carrer i desprotegits.\nTot i que l’objectiu d’aquesta jornada és aconseguir que tothom pugui tenir un treball digne i decent, en el dia a dia cal donar resposta a tanta gent a casa nostra que pateix per falta de feina o que es veu obligada a fer feines precàries. Calen noves polítiques actives, personalitzades i dinàmiques contra l’atur. I si ens felicitem per la posada en marxa de la nova llei d’Ingrés Mínim Vital, creiem que cal simplificar els mecanismes d’accés, coordinar millor els ajuts estatal i autonòmics, i urgir les resolucions i els mecanismes, perquè els ajuts arribin al moment que es necessiten. Cal també un acompanyament de serveis de suport que puguin aconsellar i guiar les persones afectades.\nAfirmem, amb el papa Francesc, que “l’esperança ens invita a reconèixer que sempre hi ha una sortida, que sempre podem reorientar el rumb, que sempre podem fer alguna cosa per resoldre els problemes” (LS 61).\n* Manifest de la Plataforma pel Treball Decent


Inici / uncategorized / Ultimeg 2002 HV\nResina epoxi per a màquines d’alt voltatge\nPer impregnació VPI\nClasse tèrmica H (180 º C)\nProducte zero “V.O.C.” d’altes prestacions dissenyat per a la impregnació per buit i pressió (V.P.I.) de màquines rotatives amb bobines pre-formades i adequadament encintades amb múltiples capes de mica porosa fins voltatges nominals de 13.8 kV.\nAdequat per a equips que hagin de ser emplaçats en plantes químiques, alta mar i tota mena d’entorns difícils.\nEnquiry about Ultimeg 2002 HV\nLa resina d’impregnació Ultimeg 2002 HV sense dissolvent és un sistema mico component que proporciona un farciment total (100%) del bobinat amb una resistència mecànica excepcional. Dissenyada per a la impregnació mitjançant tecnologia VPI de màquines d’alta tensió.\nLa seva baixa viscositat permet una fàcil impregnació de bobines amb elevats gruixos d’aïllament obtenint-se, un cop curada, un sistema d’aïllament capaç de treballar a classe tèrmica H (180 ° C). Ultimeg 2002 HV està homologada per UL com una resina de classe H amb el número de certificat E220579.\nEl producte, un cop curat, mostra unes excel·lents propietats tant mecàniques com elèctriques en tot el rang de temperatures de treball juntament amb una resistència excepcional a la humitat i els productes químics.


L'entrenador càntabre reclama 4 milions d'euros mentre Piqué s'endú Sarabia a l'Andorra\nSetién i Messi FC BARCELONA\nBarcelonaEl pas de Quique Setién pel Barça encara causa estralls tant al vestidor com als despatxos. El tècnic que havia de fer millorar el rendiment de la plantilla després de la destitució d'Ernesto Valverde, de la negativa de Xavi per fer salt a la banqueta del Camp Nou i de l'opció descartada de Pochettino, continua amb fronts sense tancar. I això que va ser un dels primers que va pagar les conseqüències del naufragi de Lisboa (2-8 contra el Bayern), símbol definitiu d'una deriva que també va causar el burofax de Messi i la dimissió en bloc de la junta de Josep Maria Bartomeu.\nSetién no només no va ser capaç de capgirar la mala dinàmica de Valverde, de guanyar algun títol, d'apostar pels joves o de lidiar amb determinats futbolistes, sinó que ara, quan han passat cinc mesos del seu acomiadament, encara manté oberta una causa amb el club per poc més de quatre milions d'euros, que és el que li queda per cobrar d'un contracte, vigent fins al juny del 2021, que Bartomeu va trencar unilateralment.\nParla clar de la situació del Barça el fet que la directiva, que al gener havia aprovar la liquidació de Valverde a canvi d'onze milions, intentés estalviar-se un terç d'aquesta xifra a l'hora de fer fora Setién. El pla per evitar la despesa va ser buscar arguments per justificar un acomiadament procedent. Així, l'expreparador del Betis va rebre una carta en què el club intentava explicar per què havia deixat de comptar-hi. Segons va informar la Cadena SER, l'escrit, amb data del 15 de setembre, basava la suposada "incapacitat" de Setién en promeses incomplertes, mals resultats a les tres competicions, dificultat per aplicar el seu criteri i "falta de lideratge pública i notòria" en relació amb el seu assistent principal, Eder Sarabia.\nUna estratègia de dubtosa altura moral que des del club, on ara mateix no hi ha diners ni persones amb atribucions per poder solucionar el tema, veuen com una manera d'endarrerir el pagament al màxim. "Estan desesperats. Volen que Setién es cansi, però ell no té cap pressa perquè no l'esperen enlloc", apunten des del Camp Nou, on tenen clar que el cas no arribarà a judici perquè el pròxim president arribarà al càrrec "amb ganes d'apagar focs". Per tant, a la pràctica, el deute amb Setién serà com els ajornaments que la gestora va pactar fa uns mesos amb els jugadors. L'entitat té fins al 30 de juny per pagar-lo.\nQuique Setién i Eder Sarabia en el partit contra el Nàpols Enric Fontcuberta / EFE\nDe Valverde fins a Koeman, el Barça ha patit greument els efectes d'una pandèmia i s'acabarà gastant vora 20 milions en indemnitzacions, perquè el tècnic neerlandès no va sortir gratis de la seva selecció. Però els danys col·laterals de tanta inestabilitat a la banqueta no només tenen una lectura econòmica: també afecten en termes de vestidor. L'últim exemple l'encarna Sarabia, que a diferència de Setién sí que va arribar a un acord per sortir del club i començar a volar sol. Tot i que tenia ofertes d'equips de Segona, va acceptar la proposta per entrenar l'Andorra, de Segona B, un equip que és propietat de Gerard Piqué, amb qui va coincidir fa pocs mesos al Barça.\nPiqué, una ànima lliure\nQue el central català, ara lesionat de llarga durada, hagi confiat en l'entrenador basc per intentar dur el seu projecte al futbol professional ha estranyat l'entorn barcelonista, però no tant entre els seus companys de plantilla, que sabien que Piqué mantenia una bona relació amb Sarabia i feia, juntament amb Sergio Busquets, de mediador quan alguns pesos pesants criticaven els mètodes de Setién i del seu ajudant de capçalera. "El Geri va per lliure, ja es va veure en la negociació salarial", recorden a l'ARA fonts pròximes al vestidor, en referència a l'acord que alguns futbolistes van tancar en paral·lel a la negociació col·lectiva per diferir sous. Altres veus apunten que el moviment del defensa amb Sarabia és "un cop baix" per a jugadors com Messi o Jordi Alba, que després del famós cooling break a Vigo van amenaçar amb no entrenar-se si Sarabia no demanava disculpes públiques per la seva actitud. "Li retreien que es dirigís a jugadors de primer nivell com si fossin de regional", reblen.\nPiqué, igual que Messi, no va estar d'acord amb la destitució de Valverde. "No em va semblar coherent fer-ho a mitja temporada", va reconèixer el central a La Vanguardia. En canvi, no es va alinear amb l'argentí o amb Suárez a l'hora de jutjar Setién i Sarabia, cosa que també va afectar altres homes amb pes específic com Ter Stegen i De Jong. "Amb Koeman s'ha recuperat el respecte pel tècnic, però ja fa mesos que el vestidor no és una pinya", observen a Sant Joan Despí. Fins i tot el mateix Messi, que acaba contracte al juny, ho va deixar entreveure en una entrevista recent: "Hi ha gent nova i costa unir-nos com abans".\nQuique Setién Eder Sarabia Gerard Piqué FC BArcelona Leo Messi


CEIP les Passeres de Castellolí – Ajuntament de Castellolí\nCEIP les Passeres de Castellolí\nESCOLA LES PASSERES (ZER Les Tres Branques)\nRonda de la Font, s/n\nTelèfon 93 808 40 33\nNo ho dubtis. Visita l’Escola Les Passeres! Us agradarà!\nL’escola Les Passeres de Castellolí és un centre rural, que juntament amb les escoles Coll de Gossem i Maians, formen la Zer Les Branques.\nL’edifici que actualment ocupa Les Passeres és de l’any 2007 i està ubicat en un lloc privilegiat del poble, al costat de la riera, prop d’una zona de bosc i també al costat de la zona esportiva. L’any 2017 es va celebrar el 10è aniversari del nou edifici, i es van organitzar un seguit d’actes a nivell d’escola com també al poble.\nNo només els més petits donen vida a l’escola, sinó també totes les famílies, els diferents mestres que han anat passant, i que d’alguna manera o altre han deixat la seva empremta. I és que l’escola al poble té més d’un segle d’història i per això la majoria dels veins s’hi senten vinculats.\nActualment l’escola té un total de 69 alumnes, dels quals 17 són d’Educació infantil i 52 de Primària.\nLa matemàtica reflexiva\nRacó de ciència\nMotxilla viatgera (des d’Infantil a Cicle Inicial)\nContes i conversa en anglès\nTrobades amb la Llar\nEnsenyament de la llengua anglesa a partir de 3 anys\nRacons de ciència i matemàtica\nProjectes de Primària:\nTreball per projectes a l’àrea de medi\nLa lliga dels Llibres. Jo i els llibres\nFlabiols de 4t a 6è\nEmprenedoria de 2n a 6è (sisena hora)\nCol·laboració amb l’Informatiu de Castellolí (sisena hora)\nVISITA EL BLOG DE L’ESCOLA: https://lespasseres.wordpress.com/\nHi trobaràs tota la informació de l’escola ben detallada. Fotografies de sortides, projectes, documents, serveis….\nTambé trobaràs més informació al blog de la ZER: http://blocs.xtec.cat/zertresbranques/


Administracions i Endesa assumeixen els 38,7 milions de deute per pobresa energètica - Empordà\nAdministracions i Endesa assumeixen els 38,7 milions de deute per pobresa energètica\nL'elèctrica es compromet a informar i aplicar el bo social i a renunciar a fer reclamacions del deute\nacn. barcelona 30.03.2021 | 06:30\nAdministracions i Endesa assumeixen els 38,7 milions de deute per pobresa energètica L'Empordá\nGeneralitat, administracions locals i Endesa van anunciar ahir un acord per eixugar el deute acumulat dels darrers sis anys per pobresa energètica, que són 38,7 milions d'euros corresponents a 35.518 famílies. L'acord, que parteix de la llei de pobresa energètica del 2015, estableix que Endesa assumirà els 17,5 milions d'euros del 2015 al 2018 i la meitat dels 21,3 milions d'euros dels anys 2019 i 2020. Dels 10,6 milions d'euros restants, el 75% els assumirà la Generalitat i el 25%, les administracions locals. El cost de la pobresa energètica que es generi a partir de l'1 de gener del 2021 s'assumirà al 50%. La companyia subministradora es compromet a informar i aplicar el bo social i renunciar a fer reclamacions del deute.\nLa signatura comporta la cancel·lació total del deute acumulat entre el 2015 i el 31 de desembre de 2020 per les persones i famílies en situació de risc d'exclusió residencial, que ascendeix exactament a 38.793.524 euros. Tots els representants polítics, empresarials i socials que van participar en la presentació de l'acord el van valorar molt positivament.\nEl conseller de Treball, Chakir El Homrani, va destacar que l'acord «aporta seguretat jurídica als ajuntaments, a les empreses, a la Generalitat, però per sobre de tot a les famílies vulnerables». A partir d'ara comença una fase de revisió de les xifres presentades per Endesa i, posteriorment, al voltant de l'estiu, es notificarà a les famílies que s'ha eliminat el deute que tenien.\n«Ara mateix qualsevol família que estigués preocupada perquè té un deute per si li tallaven la llum, si rebia reclamacions, si estava en un llistat de morosos que li dificultava la vida diària, amb l'acord sortirà de les llistes de morosos, no s'haurà de preocupar que la puguin judicialitzar i tindrà aquest respir i tranquil·litat, que és el que és essencial», va destacar El Homrani.\nEl conseller va explicar que Endesa renuncia a tota nova acció de reclamació via jurídica o mitjançant altres procediments de recobrament del deute. També es compromet a oferir a les persones amb risc d'exclusió un servei de qualitat adaptat a les seves capacitats, per exemple duent a terme auditories energètiques gratuïtes per millorar l'eficiència energètica de les llars.\nL'acord inclou el compromís de garantir el subministrament elèctric bàsic a les persones o unitats familiars en risc d'exclusió residencial domiciliades en un habitatge. Els serveis socials hauran de fer un document acreditatiu i s'haurà d'aportar el certificat d'empadronament.


Dia Escolar per la Noviolència i la Pau (DENIP) 2015 - Barrejant\nEn el marc de la Commemoració del DENIP 2015: Dia Escolar per la Noviolència i la Pau, que té lloc cada 30 de gener, s’organitzaran diferents activitats de sensibilització sobre cultura de pau per a infants a la Biblioteca Jordi Rubió i Balaguer.\nAquest dia es convoca per commemorar l’aniversari de la mort del cèlebre pacifista Mahatma Gandhi i recordar la seva tasca en favor de la noviolència i la pau. Des de l’Ajuntament de Sant Boi, amb Ensenyament Solidari i el suport de la Biblioteca Jordi Rubió i Balaguer, s’organitzaran diverses activitats per fomentar els valors que impulsa aquesta jornada:\n– Exposició “Les escoles de Sant Boi posem cara a la pau”, organitzada per Ensenyament Solidari, on han participat dinou escoles del municipi, i que podeu visitar al vestíbul de la Biblioteca JRB del 10 de desembre fins al 31 de gener.\n– L’Hora del conte del divendres 30 de gener, a les 18h, podrem escoltar diferents narracions sobre la pau, amb valors d’amistat, solidaritat i cooperació, a càrrec del grup Vivimdelcuentu.\nEdat recomanada: a partir de 3 anys. A la sala d’actes de la Biblioteca Jordi Rubió i Balaguer.\n– Espectacle teatral amb titelles, el dissabte 31 de gener. a les 12h: “L’Estel i els cavallers de la pau” amb la Companyia Dolçamar. Sinopsis: En en un país en conflicte, dues famílies enfrontades des de temps remots es barallen pel poder i la cobdícia. Però un dia, arriba un personatge misteriós que farà canviar el curs de la història: l’Estel, una nena vinguda del cel que els donarà la clau per resoldre el conflicte. Edat recomanada: a partir de 3 anys. A la sala d’actes de la Biblioteca Jordi Rubió i Balaguer.\n1 comentari a “Dia Escolar per la Noviolència i la Pau (DENIP) 2015”\nPingback: Dia Escolar per la No-violència i la Pau (DENIP) 2015 | Kabua


Soto Fosc, es\nS SO 2 Imatges 1 Col·laborador/a 223 Visites Bústia de suggeriments\nSoto Fosc, es GEO/HIST Accés a la part superior de Dalt Vila des des Soto, adjacent al baluard de Sant Bernat. Tal vegada, deu el nom a la profunda obscuritat que abans hi regnava, ja que s’avançava per una rampa inclinada completament a les fosques fins arribar a la meitat del trajecte, i només en tombar l’angle que traça en girar sobre la dita rampa, s’albirava una claroreta que anunciava la fi del túnel; o potser perquè una vegetació primitiva deixava l’indret en penombra. Correspon al projecte de Calvi (Calvi, Gianbattista ) de la fortificació renaixentista i és una de les tres portes previstes a la traça (les altres dos són el portal Nou a ponent, que surt al puig des Molins, i la porta de la Mar , la principal, coneguda popularment com portal de ses Taules, al N i mirant cap al port, però l’emplaçament original d’aquesta última va haver de ser modificat amb l’ampliació de la muralla feta per Giovan Giacomo Palearo “el Fratín”). El 1568 s’inciava la fonamentació del baluard de Sant Bernat i la cortina amb l’accés adjacent. Entrant des des Soto, tenia doble porta, sense sostre l’espai entre ambdues, per tal de repel·lir des de dalt de la muralla uns hipotètics assaltants, i a la dreta de la porta interior mostra una tronera per vigilar aquest últim tram; l’exterior es va mantenir tapiat fins al s. XVII, ja que l’enginyer Castellón proposava la seua obertura en un informe de 1687. En conjunt, constitueix un llarg passadís amb els extrems d’entrada i de sortida gairebé en la mateixa vertical, salvant tota l’alçada de la muralla; la coberta és de volta de canó rebaixada. Té poc més d’1 m d’amplària i en el giravolt central obre sengles accessos a les casamates del baluard, tancats per reixes de ferro. Era la via ràpida emprada pels soldats de la guarnició del s. XX per pujar al castell, fins que el 1972 el Ministeri de Defensa el va cedir a l’Ajuntament d’Eivissa i acabava, així, el procés de cessió de la fortalesa a la ciutat, iniciat el 1966. En començar el s. XXI l’accés és ben il·luminat; l’antiga rampa ha estat substituïda per esgraons baixets, amb llums en la vertical dels graons, i en tota la llargària de la coberta s’han instal·lat neons; a la zona central queden oberts claraboia i finestró, a més, les casamates del baluard de Sant Bernat han estat museïtzades. A la part exterior de la muralla s’ha habilitat un aparcament i s’han connectat les dues sortides des Soto. Les obres al castell per acollir un parador de turisme hi fan preveure noves intervencions, que hauran de ser respectuoses amb el valor històric i paisatgístic d’aquest indret. [RVC]


Tensió al Caire\nDos morts a la plaça Tahrir en una càrrega militar que gira els manifestants contra l'exèrcit\nActualitzada el 10/04/2011 00:00\n260x366 Tensió al Caire / ARA Tensió al Caire / ARA\nL'escenari era simbòlic: la plaça Tahrir del Caire. La cita també: la manifestació més multitudinària des que els egipcis van aconseguir foragitar del poder el rais Hosni Mubàrak, l'11 de febrer. I el resultat també va acabar sent tristament simbòlic: els primers incidents greus entre els manifestants i l'exèrcit egipci.\nTot va començar quan, passada una hora des de l'inici del toc de queda nocturn, a les tres de la matinada de dissabte, centenars de tropes militars i policials van irrompre a la plaça per dispersar els que hi protestaven acampant pacíficament. El mateix que feien al gener, però aquest cop, l'exèrcit va reprimir la protesta. Segons el ministeri de Sanitat, almenys dues persones van morir i més d'una setantena van resultar ferides, alguns tenien hematomes, insuficiències respiratòries o es van desmaiar.\nLa repressió està allunyant l'exèrcit dels manifestants, després del paper neutral que les forces armades van prendre durant la caiguda de Mubàrak. Segons Reuters, els policies i militars van utilitzar armes i porres, i es van sentir trets. De fet, algunes fonts mèdiques citades per la mateixa agència parlen també de ferits de bala. L'exèrcit va negar ahir que la seva actuació hagués generat víctimes i que només volien fer complir el toc de queda, que comença a les dues de la matinada.\nL'allunyament entre els que van encapçalar la revolta i l'exèrcit es va fer més evident amb la condemna de la repressió del Moviment 6 d'abril, un dels instigadors de les protestes. Però a última hora d'ahir, la cúpula militar va fer una concessió en decidir que substituiran alguns dels governadors provincials de l'era Mubàrak, una de les demandes de les últimes protestes.\nMilers de manifestants, segons Reuters, van retornar ahir a la plaça i van demanar, no només que es jutgi Mubàrak i el seu entorn per corrupció, sinó que es dissolgui el Consell Suprem de les Forces Armades que actualment regeix el país i a qui veuen com un mer relleu del règim anterior. En concret, volen que plegui qui hi ha al capdavant, i successor de l'antic president: l'oficial Mohamed Hussein Tantawi. Un dels crits que es van sentir ahir a la plaça va ser "Tantawi és Mubàrak i Mubàrak és Tantawi". Segons Efe, l'ambient a Tahrir recordava el de fa setmanes: accessos tallats, cotxes cremats i restes de la batalla. El Museu Egipci va tancar ahir com a precaució davant de la creixent tensió.


Servei de Protecció d'Espècies-Què són?\n> Els arbres singulars\nEls arbres singulars de Balears\nDeterminats arbres tenen un valor patrimonial o un significat cultural d'una transcendència notable.\nEs tracta d'individus de característiques o edat extraordinàries, o bé que per la seva ubicació o altres característiques han estat coneguts i estimats per els pobles de les Illes Balears, de manera tradicional. N'és una prova d'això el nom propi amb que alguns d'ells es coneixen.\nLes mesures principals dels arbres són: el diàmetre de la capçada, l'alçada (des del nivell de terra fins el començament de les branques) i l'alçada total o de capçada (des del nivell de terra fins la part més alta de les fulles).\nEls arbres formen part de manera senyalada del Patrimoni Natural de les Illes Balears. Alguns d'ells, són recolzament autèntic de la cultura col·lectiva, al estar relacionats amb fets històrics o constitueixen part de la mítica o la tradició popular, o fins i tot, del patrimoni artístic, com inspiradors d'obres plàstiques o literàries.\nGarrover de Son Mora\nArbre de La Trapa\nPer a la preservació i manteniment dels arbres singulars, el Parlament de les Illes Balears, aprovà la Llei 6/1991, de 20 de març, per lectura única i unanimitat, de Protecció d'Arbres Singulars, que crea el Catàleg d'Arbres Singulars de la Comunitat Autònoma de les Illes Balears.\nLlei 6/1991, de 20 de març.pdf\nOlivera de La Reina\nUna vegada que s'ha catalogat l'arbre en qüestió, la seva descatalogació només és possible quan mor l'exemplar.\nLa possibilitat d'acord entre els propietaris i l'administració per gestionar el manteniment d'aquests arbres, és molt important.\nPins de Vicent de na Blaia\nSavina de sa Tanca d'allà dins\nEl Catàleg d'arbres singulars de Balears disposa actualment de 66 exemplars (o grups d'exemplars en alguns casos), protegits.


Entrega dels Premis Pilarín Bayés 2017 al Parc Sanitari Sant Joan de Déu - Solidaridad San Juan de Dios\n2 de juny de 2017 2 de juny de 2017\nLa celebració ha tingut lloc l’1 de juny, amb la participació de més de 400 nens i nenes de 14 escoles d’arreu de Catalunya. Durant l’acte es va lliurar una còpia del llibre il·lustrat per la mateixa Pilarín a tots els infants guanyadors.\nLaia Servera, presentadora del programa Info K del canal Super3, va ser l’encarregada de presentar l’esdeveniment que es realitzà a l’auditori del Parc Sanitari de Sant Joan de Déu, a Sant Boi de Llobregat. Es comptà amb la presència de la dibuixant que dóna nom al concurs de narració infantil, Pilarín Bayés, encarregada d’il·lustrar les 15 històries guanyadores dels alumnes de diferents escoles del país. La jornada va ser amenitzada pel músic Roger Canals que va fer ballar i jugar els infants a l’auditori amb les seves cançons. Igualment, durant la jornada es van instal·lar espais de joc als jardins de fora l’auditori .\nAquest concurs, organitzat per Sant Joan de Déu i l’editorial Mediterrània entre l’alumnat d’Educació Primària de Catalunya, té l’objectiu d’estimular la creativitat i la imaginació dels infants, tot fent-los reflexionar sobre diferents aspectes de la societat que van canviant any rere any. Enguany, els participants han escrit sobre el joc, sota el lema ‘El joc, juguem per créixer’.\nPodeu consultar més informació del Premi Pilarín Bayés, a la seva pàgina web


Cs exige al Ayuntamiento intervenir la EMT tras el fraude de 4 millones\nCiutadans a l’Ajuntament de València ha exigit a l’alcalde, Joan Ribó, que el consistori intervinga la gestió econòmica i financera de l’Empresa Municipal de Transports (EMT) després delf raude de quatre milions d’euros detectat la setmana passada.\n“Davant la falta de rigor i control en el maneig de fons públics en l’EMT que han evidenciat fets que hem conegut per la premsa, almenys tres versions diferents, exigirem que l’Ajuntament, a través dels organismes centrals i els seus funcionaris habilitats nacionals, intervinguen la totalitat de l’activitat economicofinancera de l’empresa”, ha afirmat el portaveu de Cs, Fernando Giner.\nSegons Giner, la intenció de Cs és que “tots els pagaments, cobraments i contractes que realitze l’entitat seguisquen els mateixos procediments i la mateixa fiscalització de la gestió del pressupost municipal”. “Tenim més confiança en els funcionaris habilitats nacionals del Consistori que en els dirigents de Compromís”, ha destacat el portaveu del partit taronja.\nGiner ha insistit en la necessitat de convocar la Junta d’Accionistes de l’EMT, “que són tots els regidors de l’Ajuntament de València”, per a decidir el futur de la gestió de l’entitat, segons ha informat Cs en un comunicat.\n“El PSPV s’hauria de sumar a aquesta proposta de Cs, és una qüestió de responsabilitat”, ha afegit, per a considerar que es tracta d'”una situació molt greu, de desaparició de fons públics per valor de quatre milions d’euros, d’un pressupost de 115 milions, dels quals els valencians paguen 70 milions amb els seus impostos”, ha explicat.\nPer part seua, el regidor de Cs Narcís Estellés ha augurat que d’aquest assumpte “es derivaran responsabilitats polítiques i directives”.


Cerca totes les ofertes d'hotels a Specker Entrada:\nHotel am Müritz-Nationalpark...Habitacions per nit per només208 EUR Apartment Speckerstr. H...Habitacions per nit per només Més zones a Waren\nSpecker és una base excelent per a explorar en profunditat les vistes de Waren. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Una destinació d'innegable popularitat , Specker ofereix una escapada memorable amb els seus famosos llocs i bon menjar. Quan és hora de reservar l'hotel adequat a Specker o a qualsevol lloc a Waren, Agoda.com ofereix els millors preus. Explori un llistat complet d'allotjaments i trobi el lloc perfecte per a vostè. Per trobar les millors ofertes d'hotels a Specker, simplement entri les seves dates de viatge a la pestanya de recerca.\nHotels destacats a Specker, Waren\nAquest hotel, de 3 estrelles superior, es troba a 10 minuts a peu del centre de Waren, al llac de...\nDissenyat tant per oci com per negoci, Apartment Speckerstr. H està situat idealment a Waren; una...\nHotels a Specker: Apartment Speckerstr. H


Confinen una quinzena de menors migrants d'un centre de la Garrotxa per positius de coronavirus - Ràdio Olot\nConfinen una quinzena de menors migrants d'un centre de la Garrotxa per positius de coronavirus\nDos dels treballadors també s’han infectat per covid-19 i aquest dijous es faran proves PCR als nois i als educadors.\nLa quinzena de menors que viuen al centre d’emergència Mas Coll de Dalt de Sant Feliu de Pallerols estan confinats després que dos d’ells s’hagin infectat per coronavirus. Aquests dos joves, que van tenir febre, han donat positiu al test PCR. A més, també hi ha dos treballadors que tenen el virus, i que es troben aïllats a casa seva. La resta, continuen anant a la feina. Aquest dijous, Salut farà proves PCR a tots els interns i als educadors.\nEl centre Mas Coll de Dalt, que es va obrir la primavera de l’any passat, té capacitat per acollir una trentena de joves (majoritàriament, procedents del Marroc o països subsaharians). El gestiona la cooperativa Suara.\nL’entitat destaca que, en el dia a dia, s’apliquen totes les mesures de protecció per prevenir la covid-19, tant entre els menors que hi resideixen com també entre la plantilla. Després que s’hagin detectat positius per covid-19 al centre, des d’un primer moment l’entitat ha estat en contacte amb epidemiologia per saber com actuar.\n235 queries in 0,855 seconds.


L’Alt Penedès, a punt de tornar als nivells d’ocupació prepandèmics - El Cargol l El setmanari del Penedès l Societat l Política l Economia l Cultura l Vins i Caves l Món casteller l Entrevistes l Esports\n4 Juny, 2021, 13:10\nL’Alt Penedès és la comarca de la Vegueria que es troba més a prop de la plena recuperació, situant-se un 2,1% per sota dels nivells d’ocupació del febrer del 2020. Aquest percentatge és més positiu que el registrat pel conjunt de l’economia catalana, situat actualment en el -2,4%.\nAixí ho ha indicat avui la FEGP en la presentació de l'informe Perspectives de recuperació de les economies comarcals després de la covid-19 elaborat per Activa Prospect.\nLa major vulnerabilitat de les economies del Garraf i, especialment, del Baix Penedès fa que aquestes encara se situïn a nivells un 2,9% i un 3,9% inferiors als del moment previ a la declaració de l’estat d’alarma.\nEl millor comportament de l’Alt Penedès davant el xoc econòmic que ha suposat la pandèmia és el resultat d’una major diversificació econòmica i de l’especialització de l’economia comarcal en activitats menys vulnerables com són l’agricultura o la indústria química i agroalimentària. En aquest sentit, les comarques més afectades han estat les dependents del turisme, i per això l'Alt Penedès ha superat amb millors indicadors aquesta crisi.\nL’increment de l’atur a la comarca respecte al febrer del 2020 és d’entorn a 1.351 persones més, un augment molt elevat (25,8%), però inferior al registrat pel conjunt de l’economia catalana (26,5%). Des del mes de febrer, a més, l’evolució de l’atur ha estat molt positiva, passant de 6.846 a 6.623 persones aturades a la comarca.\nLa part més negativa de la crisi a la comarca l'ha patit el teixit empresarial, que s'ha vist fortament perjudicat. Hi ha 260 establiments que han perdut assalariats, es tracta d'una reducció del 7,6%, però no ha estat tan greu que en comparació amb la crisi del 2008, quan aquest tant per cent va assolir els 10 punts.


Tot Nòrdic comença a tramitar els forfets de temporada — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Tot Nòrdic comença a tramitar els forfets de temporada\nTot Nòrdic comença a tramitar els forfets de temporada\nFins al 14 de novembre es pot adquirir l'abonament amb un 20% de descompte, al preu de 96 euros per a adults i 48 per a infants. El passi permet esquiar a totes les estacions de fons catalanes i inclou invitacions per als complexos d'alpí del Grup FGC\nEl Cadí nevat, aquest dijous (Foto: Tuixent-la Vansa)\nLes estacions d'esquí nòrdic del Pirineu català, agrupades en la marca Tot Nòrdic, ja han posat a la venda els forfets de temporada per a la nova campanya 2017-2018. La promoció s'ha posat en marxa el cap de setmana passat tot coincidint amb la celebració de la Fira de Sant Ermengol, en la qual el sector va ser-hi present mitjançant l'estand institucional de l'Ajuntament urgellenc i de Turisme Seu.\nFins al 14 de novembre, l'abonament s'ofereix a preu reduït, amb més d'un 20% de descompte. Concretament, té un preu de 96 euros per als adults i de 48 euros per als infants. A partir del 15 de novembre, el preu per a adults serà de 120 euros. El passi permet esquiar durant tota la campanya d'hivern a qualsevol les set estacions de Tot Nòrdic: Sant Joan de l'Erm, Tuixent-la Vansa, Lles de Cerdanya, Aransa, Guils-Fontanera, Tavascan i Virós-Vallferrera.\nEl forfet es pot tramitar des de la pàgina web i les oficines de qualsevol d'aquestes estacions o bé a Turisme Seu. A més a més, els abonats reben com a obsequi sis invitacions de dia per practicar esquí alpí a les estacions del Grup FGC (La Molina, Espot, Port Ainé, Tavascan, Vall de Núria i Vallter).\nLa tècnica de Tot Nòrdic, Imma Obiols, ha animat els aficionats més fidels a adquirir el passi després de la baixada de temperatures de les darreres hores, que ja ha deixat neu als cims. Obiols reconeix que serà molt difícil igualar les xifres de la temporada 2016-2017, que no dubta a qualificar d'"històrica", però creu que el més important és que les estacions estan preparades per oferir el millor servei als aficionats i visitants i aprofitar al màxim la neu. A banda de l'esquí nòrdic, els darrers anys els complexos han ampliat la seva oferta d'activitats, entre les quals destaca l'èxit de les rutes amb raquetes de neu.


Un autobús de la Hispano s’atura a l'AP-2 amb l’aire acondicionat espatllat i passatgers amb atac de calor - Canal Taronja Anoia\nIniciNotíciesGeneralUn autobús de la Hispano s’atura a l’AP-2 amb l’aire acondicionat espatllat i passatgers amb atac de calor\nNou incident de Monbus-Hispano Igualadina aquest dilluns a primera hora del matí. Un autobús de la companyia ha hagut de parar en ple trajecte a l’àrea de servei Porta de Barcelona, a l’autopista AP-2, perquè diversos passatgers estaven marejats. La causa és que l’aire acondicionat estava espatllat i al seu lloc només funcionava l’aire calent de la calefacció i no podia parar-se. Els passatgers, en declaracions a Canal Taronja Anoia, han qualificat d’insuportable la temperatura de l’interior del vehicle fins que el conductor s’ha vist obligat a aturar l’autobús pels marejos i atacs de calor que ha provocat en alguns dels viatgers.\nL’autobús, que anava ple, havia sortit a tres quarts de 7 del matí d’Igualada i anava directe a Barcelona. Quan el vehicle ha parat, el conductor ha pogut tallar l’aire calent de la calefacció però no posar en marxa l’aire acondicionat espatllat. La companyia ha ofert un autobús alternatiu però els passstgers han preferit arribar fins a Barcelona sense esperar l’arribada d’un altre vehicle, ja que ja havien sortit amb retard d’Igualada.\nAquest incident se suma a la llarga llista de greuges que acumula Monbus-Hispano Igualadina. L’Ajuntament d’Igualada ha explicat a Canal Taronja Anoia que continua estudiant interposar una querella contra la companyia per posar en perill la seguretat dels usuaris de manera continuada. A hores d’ara, segueix recollint informació sobre les incidències greus succeïdes els darrers anys, que serien la base que sustentaria aquesta denúncia.


Montilla s'adhereix al Manifest "Canviem Europa!" - President José Montilla\nMontilla s’adhereix al Manifest “Canviem Europa!”\nImmersa en una crisi que amenaça l’existència mateixa de l’euro, la Unió Europea es disposa a prendre decisions que afectaran seriosament el futur d’Europa i la seva economia. L’anomenat paquet de “governança econòmica”, ara sobre la taula, constitueix un repte sense precedents per als valors i principis fonamentals que sostenen el nostre futur comú: solidaritat, justícia social, igualtat d’oportunitats i desenvolupament sostenible.\nLes eleccions ideològiques – que es prendran en nom de la disciplina pressupostària necessària en temps de crisi – posar en perill tant la cohesió social entre europeus com la nostra capacitat comuna d’emprendre una transformació ecològica de les nostres economies. En particular, aquestes opcions comporten el risc de sacrificar tota una generació de joves en molts dels Estats membres. Aquests joves estan sent durament castigats per la desocupació. Cada vegada se senten més exclosos i rebutjats enlloc de veure que poden participar activament en la construcció del seu propi futur.\nÉs clar que assegurar la sostenibilitat de les finances públiques és un objectiu polític vital. Les finances públiques són un instrument clau per avançar en els nostres interessos comuns, com ara la cohesió social o la protecció del medi ambient. És cert que l’actual crisi ha danyat considerablement els comptes públics a Europa. Però encara que el sector públic ha d’assumir la seva part de responsabilitat, les seves causes es troben sobretot en el sector privat: l’augment de la desigualtat salarial, l’excessiva deute privat i les bombolles especulatives creades per un sector financer irresponsable.\nLes mesures anunciades no responen a aquestes dificultats. Al contrari, són injustes, ineficaces i inapropiades.\nTrencant amb la idea d’un futur comú, ens retornen a una època que crèiem superada per sempre: una època d’exacerbat nacionalisme, d’escandalosa injustícia social i de tota mena d’extremismes. Aquestes mesures convertiran la crisi econòmica en una crisi política.\nLa ciutadania europea necessita despertar quan encara hi ha temps d’actuar. Necessita renovar el seu compromís amb els valors fundacionals d’Europa, en l’esperit d’un futur proactiu i compartit.\nLes nostres societats no sobreviuran a anys de declivi econòmic i social, conseqüència d’unes polítiques d’austeritat cegues. Aquesta lògica faria recaure en els assalariats el pes de la crisi, a través de retallades salarials. Al contrari: aprenguem junts les lliçons reals de la crisi. Per tot arreu, els especuladors s’han beneficiat de l’absència de normes i de sòlids mecanismes de vigilància. Forçar als governs europeus a empassar una severa dosi de la medicina de l’austeritat i tocar els salaris només accentuarà la debilitat, no portarà la cura. A més, tractar d’endurir les sancions només alimentarà l’hostilitat entre els països. L’eurozona ha de defensar la seva moneda comuna i ha de donar suport sense fissures als membres que travessen dificultats, perquè és vital per a tot Europa.\nÉs hora que les majories conservadores del Consell de Ministres i del Parlament Europeu s’adonin de l’error del camí que han emprès. En aquests moments de dificultats per a la ciutadania europea, necessitem mostrar audàcia i imaginació proposant una resposta política nova i original.\nÉs possible reprendre el control de les finances públiques sense sacrificar el nostre desenvolupament econòmic ni la inversió en àrees com l’educació, la investigació o les energies renovables, i sense alimentar la injustícia i l’exclusió social. Podem trobar el marge de maniobra pressupostari necessari si som innovadors i valents. Perquè això succeeixi, tots els Estats membres de la UE han abans participar en aquest esforç comú: tant els països amb superàvit tant com aquells amb dèficit comercial. Tots els països han de protegir la inversió productiva pública de l’austeritat pressupostària. Haurien de crear eurobons per absorbir part del deute dels Estats membres i per reduir el seu cost total.\nTambé haurien de establir les bases d’una fiscalitat europea que asseguri receptes justes, eficaces i duradores.\nEs tracta de reduir la càrrega fiscal als ingressos del treball i d’augmentar la dels ingressos del capital. Es tracta de combatre eficaçment el frau fiscal, de crear un sistema impositiu favorable al medi ambient, i finalment, d’introduir un impost a les transaccions financeres. Els governs europeus han d’assegurar-se que els alts salaris i ingressos del capital contribueixen de manera justa a l’esforç general de la consolidació pressupostària, per evitar que la càrrega caigui en aquells amb ingressos baixos o mitjans.\nNo consisteix en donar solucions simples o irresponsables, sinó en posar en marxa un pla de modernització econòmica, amb l’ajuda de polítiques responsables, equilibrades i intel.ligents que respectin íntegrament els valors que sostenen el projecte europeu.\nApel · lem a tots aquells i totes aquelles que comparteixen les nostres conviccions a fer campanya amb nosaltres, que signin aquesta crida, per dotar Europa d’una política diferent per sortir de la crisi. Una política que enfortirà la unió, en comptes de debilitar-la encara més.\nManel Fuentes ha entrevistat aquest matí l’expresident Montilla. A continuació, facilitem els enllaços de l’entrevista:…\nEn aquests moments, la situació financera de la Generalitat continua en el primer pla de l'agenda política i mai una sol·licitud d'endeutament havia provocat tanta polèmica interessada i irresponsable.\nprevious post: Carles Navales, un referent sindical\nnext post: “Catalunya no seria la que és sense el paper dels Ajuntaments”


Launch Event de #TechnovationCAT\nL'Associació Espiral, Educació i Tecnologia i TechnovationCAT, us convida el 8 de novembre 2019 a les 17.00 h en l'Espai Bital, al Launch Event de #TechnovationCAT!\nSerà una oportunitat per a conèixer millor el programa, quins recursos i suport ofereixen, i com pots participar i contribuir a l'èxit d'un dels equips; a més, podràs veure el calendari d'aquesta temporada.\nCompartirem una tarda amb Joana Barbany (directora general de Societat Digital de la Generalitat de Catalunya), Ana de la Rosa (HP Program Manager), Nuria Salán (Presidenta de la Societat Catalana de Tecnologia) i Mar Camacho (Directora general d'Innovació, Recerca i Cultura Digital). A més diferents grups de les participants guanyadores de la passada temporada estaran en la trobada per a explicar la seva experiència durant el seu pas per Technovation Girls; i no faltaran experiències de mentores i de l'equip de jurats.\nLa inscripció és gratuïta i obligatòria.


Mirades. Retrats sense sostre | Càmeres i Acció\n( Estrena a la Filmoteca de Catalunya 27 de Novembre del 2014 – 60′ )\nUn projecte de més de dos anys on un equip de persones sense llar, coordinat per CàmeresiAcció, formen l’equip audiovisual d’aquest documental.\nEmmarcat en el projecte “Retrats Sense Sostre”, artistes i investigadors socials s’han trobat amb persones sense llar, generant relacions que humanitzen i unifiquen la vulnerabilitat que comparteixen davant la problemàtica de l’habitatge. Un joc de mirades on la frontera entre observat i observador es desdibuixa. L’art i l’etnografia conflueixen convidant a la reflexió sobre l’estructura del sistema socioeconòmic actual.\nRetrats Sense Sostre és un projecte per donar veu a les persones sense llar a través de l’art, la investigació i la comunicació.\nEl projecte inclou tres tipus de retrat: El Artístic, l’etnogràfic i de l’Audiovisual.\nAl llarg de la història, el retrat ha estat símbol de posició social. Tradicionalment només es retratava la reialesa, l’alt clergat i la noblesa per engrandir la seva figura i garantir el seu pas a la posteritat. Així, el fort component simbòlic del retrat el converteix en una metàfora potent per reclamar que tots som iguals i tenim els mateixos drets.\nEl documental es va estrenar el 27 de Novembre de 2014 a la Sala Principal de la Filmoteca de Catalunya. Previ a la projecció es va fer presentació a mans de CàmeresiAcció i Manuel Delgado que van emmarcar la problemàtica de les persones en situació Sense Llar. I es va acabar amb un espai de debat i fòrum.


Només el diàleg salvarà els peons – Cortum\nAvui té lloc una vaga estranya que, en alguns llocs com ara la Generalitat, és una cosa semblant a un tancament patronal, només que els treballadors cobraran el seu sou. La qüestió és mantenir la gent al carrer, amb la irresponsabilitat que això suposa, i defugir d’un diàleg que exigim amb totes les nostres energies, què és més necessari que mai. Aprofundir en la divisió social que està vivint Catalunya només ens acosta perillosament a una confrontació oberta.\nEls que rebin no seran pas els que mouen els fils i escampen benzina amb declaracions irresponsables a través d’uns mitjans de comunicació que, lamentablement s’han vist convertits, de ja fa temps, en simples instruments propagandístics. Ens hem acostumat a un monòleg absurd. Hem matat la diversitat.\nVigilem les revoltes que encenen des dels seus despatxos aquells que volen actuar com els reis d’una partida d’escacs. Ells no aniran pas mai a la primera fila. Hi seran els seus peons, que sempre, són els primers en caure.\nCal deixar les baralles estratègiques de qui sap qui per aconseguir no se sap què. Cal deixar de banda els enfrontaments dialèctics entre amics de tota la vida i familiars. Cal rebaixar la intensitat i les formes. Diu la dita que la “gent parlant s’entén”.\nCal que obrim nous canals de comunicació, cal restablir tots i cadascun dels ponts trencats. Cal diàleg, molt diàleg. I si per que hi hagi diàleg cal canviar de líders doncs canviem de líders. Fem-ho ja. Sense perdre un segon. No hi ha cap urgència més gran. Però deixem als peons en pau. Ni que sigui perquè tots sabem que als escacs moltes partides acaben amb taules, amb els reis sostenint-se orgullosament en peu, sobre els cadàvers dels peons morts per culpa del seu enrocament.\nAnterior Entrada anterior: ¿Por qué el hombre paga por sexo?\nSegüent Entrada següent: Cridem al diàleg


CONSERVATORI DE SANT CUGAT: de setembre 2013\nEl Conservatori estrena secció a Cugat.cat\nL'EMMVA/ Conservatori de Sant Cugat ha iniciat aquest dimarts una secció quinzenal a Cugat.cat, dins del programa "Sant Cugat a fons- Matins en Xarxa". El professor Xavier Blanch és l'encarregat de portar a la ràdio reflexions al voltant de la música, relacionades també amb l'activitat de la nostra escola.\nPodeu escoltar el podcast aquí.\nPublicat per Escola Municipal de Música Victòria dels Àngels a 16:09 Cap comentari: Enllaços a aquest missatge\nEtiquetes de comentaris: cugat.cat, ràdio, societat, Xavier Blanch\nGrup de treball per a mestres especialistes en música\nL’Educació Musical: Del pensament a la pràctica\nPresentació de la proposta a nivell teòric, sessions pràctiques, organització del treball de camp.\n· 19 d'octubre de 2/4 de 10 a 2/4 de 14\n· 25 de gener de 2/4 de 10 a 2/4 de 14\n· 5 d'abril de 2/4 de 10 a 2/4 de 14\n· Darerra sessió: l'escollirem en la primera sessió\nNº de compte que cal ingressar A TRIDOS BANK:\n1491 0001 26 2046512022\nConfirmar assistència i pagament abans del 5 d'octubre\nPublicat per Escola Municipal de Música Victòria dels Àngels a 10:37\nEtiquetes de comentaris: activitats, cursos, educació, formació continuada, REMIS\nPublicat per Escola Municipal de Música Victòria dels Àngels a 16:54 Cap comentari: Enllaços a aquest missatge\nEl dimecres 11 de setembre es celebra la Diada Nacional de Catalunya. L'EMMVA/Conservatori de Sant Cugat participa als actes oficials que es celebren a la ciutat.\nUs desitgem una bona Diada!\nDiada Nacional a Sant Cugat\nLloc: Places de Sant Cugat\nActivitat per a: tots els públics\nEl programa institucional d'actes a Sant Cugat per la Diada Nacional de Catalunya comença el dimarts 10 amb la conferència "El periodisme de V. Almirall en la reconstrucció de la identitat catalana", a càrrec de l'historiador Josep Maria Figueres (Museu del Monestir, 19.30 h) i continuarà el dimecres 11 a diferents escenaris.\n• plaça de Rafael Casanova:\nDe 9 a 10.30 h. Ofrena floral dels partits polítics i entitats\n10.30 h Ofrena floral institucional. Cant conjunt d'"Els Segadors", l'himne nacional interpretat per la Coral La Lira i els assistents\n• plaça de Barcelona:\n11.15 h. Missatge institucional de l'alcaldessa de la ciutat, Mercè Conesa, amb la participació d'EMMVdA Ensemble\n• plaça d'Octavià:\n19.30 h. Ballada de sardanes amb la Cobla La Principal del Llobregat\nPublicat per Escola Municipal de Música Victòria dels Àngels a 17:26 Cap comentari: Enllaços a aquest missatge\nEtiquetes de comentaris: activitats, ajuntament, concerts al carrer, Diada nacional\nPublicat per Escola Municipal de Música Victòria dels Àngels a 22:02 Cap comentari: Enllaços a aquest missatge\nAvui es repren l'activitat del centre\nAquest dilluns, 2 de setembre, el centre recupera la seva activitat.\nEl dimecres 18 s'inicien les classes.\nConsulteu el calendari i la informació acadèmica per estar al cas de les convocatòries de reunions.\nPublicat per Escola Municipal de Música Victòria dels Àngels a 22:50 Cap comentari: Enllaços a aquest missatge\nEtiquetes de comentaris: activitats, escola de música, inici de curs, reunions


Informe GTR 2014. Estratègia per a la Rehabilitació | TRAC\ndesembre 2013 - Albert Cuchí, Universitat Politècnica de Catalunya, Peter Sweatman, Climate Strategy y GTR\nL'objectiu del GTR (Grup de Treball sobre Rehabilitació) és definir una estratègia que permeti la transformació de l'actual sector de l'edificació d'Espanya. Un canvi a un Nou Sector de l'Edificació (NSE) dedicat a la renovació i a l'eficaç funcionament i manteniment d'habitatges habitables; i que garanteixi tant l’assequibilitat com l'eficiència de lessuperfícies comercials del país.\nAquesta transformació haurà d'ajudar a garantir el dret dels seus ciutadans a un habitatge digne i adequat, augmentant la productivitat i el confort en els següents àmbits: comercial, salut i educatiu. Al seu torn, els impactes econòmics, socials, i ambientals tindran com a efecte la generació d'ocupació local, la millora del balanç fiscal i la reducció de les emissions de gasos d'efecte hivernacle.\nEl GTR proposa una estratègia de ‘tres pilars’ amb una sòlida sincronització entre lleis, instruments financers adaptats i enfocaments organitzatius.\nEl marc legislatiu actual requereix una actualització enfocada per oferir una transformació òptima dels edificis espanyols i així aconseguir beneficis econòmics, socials i ambientals.\nServeis de finançament a mida, com un Fons per a l'Eficiència Energètica, ajudaran a definir nous models de negoci i donar forma a la dinàmica organitzativa del sector.\nEls agents del sector han d'unir esforços respecte a un Full de Ruta a llarg termini pels edificis articulada a través d'una Agència per a la Renovació i així determinar el seu rol dins de la dinàmica de la transformació òptima dels edificis espanyols.\n2014 serà un any de transició on el sector de rehabilitació dels edificis espanyols començarà a créixer.


Un munt d'idees: Guardioles divertides, estalvi divertit\nGuardioles divertides, estalvi divertit\nPassejant per Internet hem trobat un parell de llocs que ens agradaria presentar-te. S’hi poden trobar diferents tipus de guardioles: guardioles amb forma de maleta, guardioles amb forma de bota, en fi, que pots trobar guardioles amb la forma de l’objecte que vulguis.\nLa forma de la guardiola ens recorda allò que volem comprar i ens serveix d’estímul per mantenir-nos ferms en l’estalvi diari.\nTotes les guardioles són molt divertides i originals.\n¡Mira aquesta altra!\nAquesta guardiola ens ajuda a fer entendre als nens el valor dels seus diners. Amb ella els podem ensenyar a com poden distribuir els seus estalvis d’una manera eficient i productiva.\nAquesta guardiola és una aliada genial perquè els teus fills aprenguin el valor dels diners. Amb el seu ajut aprendran a distribuir els seus estalvis d’una manera eficient i productiva.\nCom pots veure aquesta guardiola té quatre apartats ben definits, i gràcies a aquests quatre apartats els teus fills aprendran les bases per gaudir en la seva vida d’adults d’una economia sanejada.\nUna part per estalviar (save); una altra per gastar (spend) i és que has de tenir present que els diners han de circular per produir riquesa, a més a més, si no permets que els teus fills gastin una part d’allò que han estalviat, llavors, és molt probable que es desmotivin; una petita part és important donar-la (donate) i, per últim, una de les més importants i que ens permetrar gaudir en un futur més o menys llunyà de llibertat financera, la part que destinarem per invertir (invest).\nAquesta guardiola la trobareu en la pàgina de "Bebés y más"\nEtiquetes de comentaris: Educació financera, Estalvi, Guardiola\nAnònim 27 de febrer de 2012 a les 18:53\nMolt bones, em dic Carlos i estíc interessat en una guardiola amb forma de porquet i aquesta de la maleta també es original, nosé si em podeu facilitar el contacteper la compra de les guardioles, donc en nesesito unes 100.\nel meu email es.:acncomerciaal@hotmail.com\ni el meu movil es .:650233662


L'Ajuntament de Barcelona reclama a Endesa tres milions d'euros per impagament de taxes i impostos\nL’Ajuntament de Barcelona reclama a Endesa tres milions d’euros per impagament de taxes i impostos\nLa companyia abona els diners però discrepa en una partida d'1,8 milions, que assegura que gestiona com a "intermediari" amb la CNMV\nACN Barcelona.-L’Ajuntament de Barcelona ha reclamat a Endesa un deute de 3 milions d’euros relacionats amb taxes i impostos impagats entre els anys 2011 i 2015. El regidor de Presidència, Aigua i Energia, Eloi Badia, ha detallat que la xifra és fruit d’una auditoria interna sobre tots els subministraments de la ciutat. Per una banda, s’ha detectat que Endesa va deixar de pagar 860.000 euros d’una taxa que grava el cablejat instal•lat a l’espai públic. Al mateix temps, s’ha constatat un altre deute d’1,8 MEUR relacionat amb uns ingressos extres que la companyia elèctrica no hauria declarat. A aquestes dos xifres, l’Ajuntament hi suma una multa de 300.000 euros com a penalització pels deutes anteriors. Fonts d’Endesa han admès a l’ACN que hi havia un impagament de 860.000 euros però discrepen de la segona partida reclamada. Asseguren que corresponen a uns diners que l’empresa no considera ingressos propis perquè els remet a la Comissió Nacional del Mercat de Valors (CNMV), de manera que només actua com a “intermediari”.


El Temps a Tarragona: sol pels quatre costats | Diari de Tarragona\nLa previsió meteorològica d'aquest dijous, 28 de maig\n27 de Mayo de 2020 - 19:02 hs\nCel serè o poc ennuvolat, si bé fins a mig matí hi haurà estrats baixos als dos extrems del litoral i estarà mig ennuvolat al Prepirineu occidental i a Ponent. A banda, a partir de mig matí creixeran nuvolades a punts de muntanya, preferentment del Pirineu i Prepirineu.\nDe matinada bufarà vent fluix i variable amb predomini del terral al litoral. Al llarg del matí s'imposarà el vent de components sud i est, amb predomini del xaloc al litoral, fluix amb cops moderats.\nCel serè o poc ennuvolat, si bé hi haurà alguns estrats baixos a punts del litoral durant la matinada. Malgrat això, a partir de mig matí creixeran nuvolades al Pirineu i Prepirineu i alguns núvols d'evolució diürna al prelitoral.


Torrentbó completarà la seva recuperació al club - ceeuropa.cat\n24 Juny 2019\tÀngel Garreta\nTorrentbó celebrant el seu gol a l'estadi contra L'Hospitalet Arxiu CE Europa (Jordi Batuecas)\nCarlos Torrentbó, que la temporada passada va pujar del Filial a la primera plantilla escapulada, es va lesionar de gravetat al Nou Sardenya el 24 de febrer en el partit contra el Terrassa. El futbolista va ser operat a mitjans de març del lligament creuat del genoll de la cama esquerra.\nEn aquests moments el jugador es troba a la meitat del termini de recuperació de la lesió. Els metges i fisioterapeutes valoren positivament l'evolució del tractament, fins i tot considerant-lo més avançat del que seria normal. Una lesió prevista en principi per a una recuperació tocant a finals d'any podria ser donada d'alta cap a finals de setembre si tot segueix l'evolució actual.\nA partir d'aquí no només caldria estar 100% recuperat de la lesió sinó realitzar una particular pretemporada amb la temporada en marxa per a estar en disposició de competir. Durant els mesos d'estiu Torrentbó seguirà fent tres sessions de recuperació a la setmana combinades amb sessions a la muntanya per aprofitar factors d'alçada i agafar més to físic.


Publicado 02/10/2020 10:24CET\nPla obert de diverses mostres PCR a punt per entrar a la nova màquina que permet processar més ràpidament al laboratori de l'ICS Girona. Imatge cedida a l'ACN el 2 d'octubre de 2020 (Horiztontal) - Imatge cedida a l'ACN per l'ICS Girona (ACN)\nSalt.-El Laboratori Clínic Territorial de l'ICS Girona duplicarà el nombre de proves PCR analitzades cada dia, arribant a les 2.000. Això es deu a la incorporació d'una nova màquina aquest setembre al laboratori i a la substitució d'un aparell per un altre de més capacitat. A més de multiplicar la seva rapidesa i la capacitat de treball, un d’aquests nous aparells instal·lats permet una càrrega continuada de mostres, de manera que no cal esperar que s’acabin els cicles de processament per poder afegir-hi noves mostres. A part de les noves màquines, el laboratori situat al parc hospitalari Martí i Julià de Salt (Gironès) ha ampliat el nombre de tècnics que hi treballen i les instal·lacions estan operatives les 24 hores del dia.\nAquest laboratori processa les mostres de tota la Regió Sanitària de Girona i en les últimes setmanes també se n'ha encarregat d'analitzar les 6.000 mostres que han arribat dels cribratges massius de Salt, Sant Joan de les Abadesses (Ripollès) i Girona.Quan al mes de febrer va començar l’onada de casos de Covid-19 el Laboratori Clínic tenia capacitat per analitzar 150 mostres al dia. El trasllat de gran part del processament analític a les instal·lacions de la multinacional farmacèutica veterinària Hipra al mes de març va permetre augmentar la capacitat de processament, fins a les 400 mostres al dia. Durant els mesos posteriors el Laboratori Clínic es va anar proveint de nova maquinària


Mascotes Costa Brava El COVB convoca el concurs Animalart de dibuix i fotografia relacionat amb el món animal i la professió veterinària\nEl COVB convoca el concurs Animalart de dibuix i fotografia relacionat amb el món animal i la professió veterinària\nEl Col·legi Oficial de Veterinaris de Barcelona (COVB) convoca una nova edició del concurs Animalart de dibuix i fotografia per a obres relacionades amb el món animal o la professió veterinària, en el que poden participar col·legiats, familiars i clients dels serveis professionals veterinaris.\nTots els treballs hauran d’anar identificats a la part posterior amb el nom i cognoms de l’autor, l’edat i la categoria a la qual concursa, el telèfon i correu electrònic de contacte. En cas de ser parents de veterinaris col·legiats, cal fer constar el nom del col·legiat i el parentiu. Tots els nens i nenes que hi participin rebran un obsequi.\nEls treballs participants es poden presentar fins al 22 de desembre a la seu del COVB (de dilluns a divendres, de 9 a 19 hores) o per correu postal (av. República Argentina, 21- 25, 08023 Barcelona). El lliurament de premis es realitzarà coincidint amb la visita del patge dels Reis d’Orient, en una data encara per determinar de principis del mes de gener de 2016.